
A Győr-Moson-Sopron megyei termelői piacok helyzete – Fogyasztói megközelítés

A kutatás a Győr-Moson-Sopron megyei termelői piacokat és azok ismertségét, a termelői piacok iránt való bizalmat és a részvételi motivációt vizsgálja fogyasztói oldalról. A tanulmány részét képezi három Győr-Moson-Sopron megyei EU-s oltalom alatt álló földrajzi jelzéssel ellátott élelmiszer ismertségének és fogyasztásának vizsgálata is. A termelői piacok ismertsége Magyarországon egyre növekvő tendenciát mutat, azonban ez a nyugati-európai országokhoz és az USA-hoz viszonyítva még mindig alacsonynak tekinthető. A tanulmány eredményei azt mutatják, hogy a termelői piacokat jelenleg a fogyasztók kis arányban látogatják heti rendszerességgel, jellemzően évente pár alkalommal vásárolnak élelmiszert a termelői piacokon, és számukra a termelők támogatása és a friss élelmiszerek elérhetősége a legfőbb motiváló tényező. Elmondható, hogy a megyében található 15 termelői piac közül a nagyobb, városokban található termelői piacok ismertsége a jellemző a fogyasztók körében. Az eredmények alapján megállapítható, hogy a fogyasztók körében a földrajzi árujelzővel ellátott élelmiszerek ismeretének és azok termelői piacon történő vásárlásának aránya alacsony.



